ANDREW WOMMACK EVANKELIUMIN ÄÄRELLÄ
ÄLÄ RAJOITA JUMALAA 8/20
Juhlimme sitä, että Jeesus, -
maailman Pelastaja, Immanuel eli Jumala kanssamme tuli maailmaan.
Tässä raamatunopettajamme Andrew.
―Tervetuloa evankeliumin äärelle.
Jatkan sarjaani, jossa kerron, miten voit lakata rajoittamasta Jumalaa.
Tämä opetus muutti elämäni ja uskon, että kun opetan tästä televisiossa, -
se koskettaa sinunkin elämääsi ja voit lakata rajoittamasta Jumalaa.
Aiheesta on saatavana upouusi kirja alaotsikolla Kuvittele menestyväsi.
Kirja on saatavana ensi kertaa, ja uskon, että se siunaisi sinua.
Saatavana on myös cd- ja dvd-levyjä, työkirja sekä tämä staattinen tarra.
Kun sen irrottaa taustapaperista, se tarttuu mihin vain, -
vaikka tähän kirjaan. Käytän sitä muistuttamaan itseäni siitä, -
etten rajoittaisi Jumalaa. Suosittelen materiaalien hankkimista.
Jos ohjelma on siunannut sinua, sinun kannattaa kerrata opetusta.
Herra puhui minulle tästä tammikuun 31. päivänä vuonna 2002.
Olen jo käsitellyt asian, mutta kuten viimeksi sanoin, -
Jumala sanoi minulle vuonna 2014, että aloin jälleen rajoittaa Häntä -
ajattelemalla liian pienesti. Ei riitä, että tämän asian käsittelee kerran.
Meillä on taipumus etsiä reitti, jolla kohtaamme vähiten vastustusta, -
niin kuin vesikin tekee. Maailma vetää meitä kaikkia tähän suuntaan.
Saavuttaakseen täyden potentiaalinsa joutuu näkemään vähän vaivaa.
Nämä materiaalit on suunniteltu ravistelemaan sinua tähän suuntaan.
Ensin vähän taustatietoa siltä varalta, että olet unohtanut nämä asiat -
tai et ole nähnyt aiempia jaksoja. Aloitin tv-ohjelman vuonna 2000.
Työmme kaksinkertaistui vuosina 2000―2002 ja tapahtui paljon hyvää, -
mutta Herra sanoi minulle 31.1.2002, että ajattelutapani rajoitti Häntä.
Kuten aiemmissa jaksoissa olen kertonut, yksi tavoista, -
joilla rajoitin Jumalaa, oli laiskuus. Unelmien ja näkyjen toteuttaminen -
ja aktiivisena pysyminen vaativat vaivannäköä.
Et voi vain ottaa rennosti ja maata sohvalla.
Jumalan liekin ja näyn pitäminen elävänä vaatii ponnistelua.
Jos et tavoittele Jumalan asioita, et myöskään saa niitä.
Olin päässyt pisteeseen, jossa asiat toimivat ja opetukseni kosketti monia.
Kävin laiskaksi, ja Herra käski minun lopettaa laiskottelun -
ja terästäytyä. Se oli yksi asia, joka rajoitti Jumalan toimintaa.
Nyt jatkan opetuksessa eteenpäin.
Yksi suurimmista ongelmistani oli, että pelkäsin epäonnistumista.
Samaa asiaa voi kuvailla eri tavoin, esimerkiksi riskien pelkäämiseksi.
Useimmat haluavat ottaa asiat varman päälle ja välttelevät riskejä, -
mutta elämässä ei saavuta mitään, ellei ota riskejä.
Kilpikonna ei pääse eteenpäin, ellei työnnä päätään ulos kuoresta.
Et pääse mihinkään, jos et ole valmis ottamaan riskejä.
Eräs entinen työntekijäni meni töihin isoon yhtiöön.
Hän ansaitsi siellä elantonsa, vaikkei hänestä rikasta tullutkaan.
Sitten yhtiö halusi vähentää työntekijöitään -
ja tarjosi hänelle ennenaikaista eläkepakettia.
Tämä mies kuitenkin koki, että Jumala kutsui häntä menemään -
toiseen suuntaan ja aloittamaan oman yrityksen, mutta siihen liittyi riskejä.
Hän kysyi minulta neuvoa. Sanoin, että jos Jumala kerran käski häntä -
tekemään jotain, hänen pitäisi vain totella ja unohtaa riskit.
Työnantaja kuitenkin tarjosi hänelle isohkoa kertasummaa siitä hyvästä, -
että hän jäisi aikaisin eläkkeelle ja tekisi niin kuin yhtiö halusi.
Mies valitsi turvallisen tien, koska pelkäsi ottaa riskejä.
Se ei toiminut. Hän joutui vaikeuksiin eikä ole enää keskuudessamme.
Tuo päätös osoittautui hänelle tuhoisaksi.
Hän teki sen, koska valitsi helpoimman ja turvallisimman tien.
Uskon, että sama pätee moniin.
Eräässä tutkimuksessa kysyttiin kuolemaisillaan olevilta ihmisiltä, -
mitä he toivoisivat tehneensä toisin elämässään.
Lähes kaikki sanoivat toivovansa, että olisivat ottaneet enemmän riskejä.
He olivat ottaneet liian varman päälle.
Luulen, että useimmat meistä pelkäävät epäonnistumista.
Luen yhden lempiraamatunkohdistani. Se on 2. kuningasten kirjan luvussa 7.
Samarian maassa oli nälänhätä, -
ja syyrialaiset piirittivät kaupunkia.
Nälänhätä oli niin paha, -
että eläinten lantaa myytiin kalliilla hinnalla ihmisten ruuaksi.
Luvussa kuusi kerrotaan naisista, jotka söivät omat lapsensa.
Niin paha nälänhätä oli. Kaiken sen keskellä -
kaupungin ulkopuolella istui neljä spitaalista.
Hekin näkivät tietysti nälkää ja tulivat tähän johtopäätökseen: -
"Ja kaupungin portin oven edustalla oleskeli neljä pitalitautista miestä.
He sanoivat toisillensa: 'Mitä me istumme tässä, kunnes kuolemme?'
Jos päätämme mennä kaupunkiin, jossa on nälänhätä, -
niin me kuolemme. Jos jäämme tähän, niin me kuolemme.
Tulkaa, siirtykäämme nyt aramilaisten leiriin. Jos he jättävät meidät eloon, -
niin me jäämme eloon; jos he sur- maavat meidät, niin me kuolemme.'"
Rakasta heidän pettämätöntä logiikkaansa.
Jos useammat ajattelisivat näin nykyisin, elämämme muuttuisi.
He siis kuolisivat, jos jäisivät paikalleen tai palaisivat -
nälänhädän vaivaamaan kaupunkiin. Jos he menisivät syyrialaisten luo, -
he saattaisivat myös kuolla, mutta se oli ainoa mahdollisuus selvitä.
Syyrialaiset saattoivat tappaa heidät tai päästää heidät menemään.
Heillä oli mahdollisuus selvitä, mutta siihen liittyi valtava riski.
He saattaisivat kuolla, mutta he kuolisivat joka tapauksessa nälkään, -
ellei jotain tapahtuisi. Niinpä heidän oli pakko ottaa riski.
He olivat yhteiskunnan hylkiöitä. Kukaan ei halunnut heitä luokseen.
Kaupungissa kuoltiin nälkään, mutta silti nämä spitaaliset -
eivät saaneet tulla kaupunkiin, vaan heidän piti olla sen ulkopuolella.
Heidän elämässään ei ollut mitään hyvää, mutta kun he ottivat riskin, -
he huomasivat, että Herra oli saanut syyrialaiset kuulemaan -
kuin lähestyvän sotajoukon ääntä. He luulivat israelilaisten palkanneen -
egyptiläiset taistelemaan puolestaan ja pakenivat. Nuotiot paloivat vielä, -
ruoka oli vielä tulella, ja he olivat jättäneet kultansa, hopeansa, -
vaatteensa, kamelinsa ja aasinsa leiriin ja paenneet paniikissa.
Nuo nälkiintyneet miehet kohtasivat valtavan yltäkylläisyyden -
ja saivat syödä mitä vain halusivat. He hautasivat hopean, kullan -
ja vaatteet maahan kätkeäkseen ne muilta ja mässäilivät.
Lopulta he tajusivat, etteivät toimineet oikein.
Heidän pitäisi mennä kertomaan kaupunkilaisille syyrialaisten paosta.
He kertoivat hyvät uutiset, ja kaupunkilaiset tarkistivat tilanteen.
Näistä hylkiöistä tuli hetkessä kansan sankareita.
Heistä tuli rikkaita, ja kaikki kiittivät heitä hyvistä uutisista.
Kaikki johtui siitä, että he olivat valmiit ottamaan riskin.
Monien ihmisten elämäntilanne on surkea. He ovat kuolemaisillaan.
Eivät ehkä fyysisesti, vaan hengellisesti tai emotionaalisesti.
Silti he pelkäävät muuttaa mitään. Kun puhun konferensseissa, -
mainostan aina raamattukouluamme, koska olen nähnyt, -
että se muuttaa ihmisten elämän. Muistaakseni Albert Einstein sanoi, -
että on hulluutta toistaa samoja asioita ja odottaa eri tuloksia.
Silti monet kokouksiini tulevat ihmiset haluavat muutosta elämäänsä -
ja elävän suhteen Herraan, mitä heillä ei nyt ole.
He haluavat selvittää kutsunsa, ja saavuttaa jotain elämässään, -
koska ovat tyytymättömiä nykytilaan, mutta eivät uskalla kokeilla uutta.
On hulluutta toistaa samoja asioita ja odottaa saavansa eri tuloksia.
Joissakin paikoissa samat ihmiset kertovat turhautumisestaan joka vuosi.
Rukoilen heidän kanssaan, ja seuraavana vuonna sama toistuu.
Heidän tilanteensa ei muutu, koska he pelkäävät ottaa riskejä.
He pelkäävät muutosta. Heillä on työ ja turvallinen elämä.
He eivät uskalla muuttaa mitään.
Kun israelilaiset lähtivät Egyptistä, yksi asia, joka rajoitti Jumalaa -
ja esti heitä pääsemästä Luvattuun maahan oli se, -
että he kaipasivat sitä, mitä heillä oli Egyptissä ollut, -
sipuleita ja valkosipuleita. He olivat Egyptissä orjia.
Heitä lyötiin eikä heillä ollut rahaa, mutta he saivat työstään ruokapalkan.
Jotkut ovat mieluummin turvallisesti orjia -
kuin ottavat riskin ja yrittävät pärjätä omin päin.
Olen lukenut kertomuksia ajalta, jolloin Amerikan sisällissota päättyi -
ja presidentti Lincoln vapautti orjat. Senkin jälkeen jotkut orjista -
jäivät palvelemaan orjina isäntiään, koska orjuudessa elanto oli taattu, -
vaikkei elämä ollutkaan yltäkylläistä eikä orjilla ollut vapautta.
Isäntä takasi heille turvan, ruuan ja asunnon.
Asunnot olivat kurjia ja leipä niukkaa, mutta on ihmisiä, -
jotka vaihtaisivat vapauden tuomat mahdollisuudet orjuuteen koska vain.
Jotkut teistäkin ovat orjia, eivät ehkä niin kuin tuolloin, -
mutta olette työpaikkanne tai monien muiden asioiden orjia, -
koska ette uskalla ottaa riskejä. Pelkäätte, että yritys epäonnistuu.
Minusta suurin epäonnistuminen on se, ettei tee mitään.
Se ei minusta ole epäonnistumista, että yrittää jotain eikä onnistukaan.
Jeesus sanoi Pietarille jakeessa Luuk. 22:31: "saatana on tavoitellut -
teitä valtaansa, seuloakseen teitä niinkuin nisuja; mutta minä olen -
rukoillut sinun puolestasi, ettei sinun uskosi raukeaisi tyhjään."
Moni ajattelee, että Pietarin usko raukesi tyhjiin. Hänhän kielsi Herran.
Pietarin usko kyllä horjui, ja lyhyellä tähtäimellä voisi sanoa, -
että hän epäonnistui, mutta se ei päde koko hänen elämäänsä.
Hänestä tuli Jerusalemin seurakunnan tukipilari.
Perimätiedon mukaan hänet ristiin- naulittiin Roomassa pää alaspäin, -
koska hän ei pitänyt itseään arvollisena kuolemaan kuin Jeesus.
Pietari tuli takaisin. Hänen uskonsa ei rauennut tyhjiin eikä epäonnistunut.
Jeesushan rukoili, ettei niin kävisi.
Moni pelkää epäonnistumista, mutta pahin virhe on olla tekemättä mitään.
Jos yrität rohkeasti tehdä sitä, mitä Jumala on sydämeesi asettanut -
ja niin sanotusti epäonnistut, se on epäonnistuminen vain, -
jos lopetat siihen. Nouse, jatka ja opi jotain epäonnistumisestasi.
Me kaikki epäonnistumme ja teemme virheitä. Meillä riittää opittavaa.
Kukaan ei tee kaikkea täydellisesti.
Jos pelkäät ottaa riskejä, olet kuin nämä spitaaliset.
Mitä ajattelit tehdä? Aiotko istua paikallasi niin kauan, että kuolet?
Aiotko odottaa niin kauan, että Jumalan tuli sisälläsi tukahtuu -
ja menetät Jumalan antaman näyn? Sinun täytyy ottaa riski.
Et ikinä saavuta mitään, jos pelkäät ottaa riskejä.
Tapaan jatkuvasti epäonnistumisen pelon halvaannuttamia ihmisiä.
Otin tämän esiin, koska Herra sanoi minulle 31.1.2002, -
että rajoitin Häntä, koska en halunnut ottaa riskejä.
Kuten aiemmin kerroin, aloitin palvelutyöni vuonna 1968 -
vuoteen 2000 eli 32 vuoden ajan olin kamppaillut -
epäonnistumisen pelon kanssa ja ollut koko ajan vähällä luovuttaa.
Minulle sanottiin, että minun pitäisi lopettaa, koska minusta ei ole tähän.
Seurakunnissani ja tilaisuuksissani kävi vain vähän ihmisiä.
Olin jatkuvan paineen alla, mutta tv-ohjelma toi menestyksen.
En uskaltanut kokeilla rajojani tai muuttaa mitään elämässäni, -
sillä kahden vuoden ajan kaikki oli toiminut loistavasti.
En halunnut jälleen kerran ottaa riskiä, että epäonnistuisin.
Epäonnistumisen ja riskien pelko sai minut rajoittamaan Jumalan työtä.
Kun Jumala puhui tästä, jouduin tekemään siitä parannuksen.
Kokouksissani monet ihmiset tulevat sanomaan minulle, -
että Jumala on puhunut heille Charis-raamattukouluun tulemisesta.
He haluavat tulla, mutta aina on esteitä. Joku pääsee pian eläkkeelle, -
toisella on mukava koti ja hyvä työ, -
kolmas pelkää, ettei löydä työtä raamattukoulun jälkeen.
He puhuvat perheestään, lasten- lapsistaan ja monenlaisista asioista.
He pelkäävät ottaa riskejä ja tehdä jotain eri tavalla kuin ennen, -
vaikka Jumala on puhunut heille eivätkä he ole tyytyväisiä elämäänsä.
Sillä tavalla ei voi menestyä.
Meidän ei tarvitse katsoa vain Raamatun henkilöitä tai kristittyjä.
Maailmassakin lähes kaikki niin sanotusti menestyneet ihmiset, -
miljonäärit ja miljardöörit ovat epäonnistuneet ainakin kerran.
He ovat kuitenkin nousseet ylös ja kääntäneet virheet menestykseksi.
He vain jatkavat eteenpäin ja oppivat epäonnistumisistaan.
Kaikki maailman silmissä menestyvät ihmiset ovat ottaneet riskejä.
Monet ovat lisäksi epäonnistuneet, mutta he vain nousevat ja jatkavat.
Snl. 24:16 "Seitsemästi vanhurskas lankeaa ja nousee jälleen..."
Jos todella etsit Herra, et saa pelätä riskien ottamista.
Sinun pitää päästä eroon tästä pelosta ja varman päälle ottamisesta.
Pelaat liian varman päälle. Sinun pitää tavoitella enemmän.
Tämä oli yksi asioista, joista Herra puhui. Pelkäsin epäonnistumista -
sekä itseni takia että siksi, etten halunnut edustaa Herraa väärin.
En halunnut sanoa Herran käskeneen tehdä jotain, mikä ei ehkä onnistuisi.
Saisin kuraa niskaani, ja Herra saisi iskun vasten kasvoja.
Olisin väittänyt Herran sanoneen jotain, joka ei sitten toteutuisikaan.
Meillä on monia tapoja selittää itsellemme, miksi emme ota riskejä.
Epäonnistumisen ja riskien pelko on yksi asioista, -
jotka rajoittavat sitä, mitä Jumala haluaa tehdä.
Jumala oli sanonut Moosekselle vievänsä israelilaiset pois Egyptistä.
Se oli valtava uskonaskel, ja moni pelkäsi, mitä farao tekisi.
Asiat menivätkin ensin huonompaan suuntaan. Olen oppinut, -
että vaikka Jumala antaa Sanan, paholainen ei silti jää toimettomaksi.
Yleensä tapahtuu juuri päinvastoin. Jos alat toteuttaa Jumalan kutsua, -
kohtaat vastustusta, ja asiat toimivat sinua vastaan.
Elämä ei ole ruusuilla tanssimista, vaikka kulkisit oikeaan suuntaan.
Vaaditaan ponnistelua. Jumala ei johdattanut israelilaisia Egyptistä -
erämaahan kuolemaan. Hän halusi viedä heidät Luvattuun maahan.
Jer. 29:11 "...minä tunnen ajatukseni, jotka minulla on teitä kohtaan, -
sanoo Herra: rauhan eikä turmion ajatukset; -
minä annan teille tulevaisuuden ja toivon."
Jumala ei pane asioita sydämeesi, jotta epäonnistuisit.
Hän haluaa nähdä tahtonsa toteutuvan ja käyttää sinua.
Jumala ei ole koskaan tehnyt kenestäkään häviäjää.
Hän ei halua kenenkään rämpivän. Jumala haluaa sinun menestyvän, -
mutta jotta pääsisit nykytilanteestasi sinne, mihin Hän haluaa sinut viedä, -
sinun pitää ottaa riskejä. Kukaan ei takaa, että onnistut.
Jumala haluaa, että menestyt, mutta sinun on tehtävä yhteistyötä, -
ja saatat epäonnistua yrityksessäsi. Se on mahdollista, -
mutta sinun pitää hyväksyä se. Tiedätkö, mikä on lääke pelkoon?
1. Joh. 4:18 "...täydellinen rakkaus karkoittaa pelon..."
ja: "...joka pelkää, se ei ole päässyt täydelliseksi rakkaudessa."
Tämä on täydellinen vastalääke, jos pelkäät, mitä tapahtuu, -
jos epäonnistut. Saatat pukea pelkosi sanoiksi monin eri tavoin, -
mutta kyse on siitä, ettet tiedä, miten paljon Jumala rakastaa sinua.
Jumalan tahto ei koskaan ole, että epäonnistut. Hän auttaa sinua.
Jos Jumala on todella puhunut sinulle ja antanut sinulle näyn, -
voit olla varma siitä, että Hän auttaa sinua toteuttamaan sen.
"Hän, joka teitä kutsuu, on uskollinen, ja hän on sen myös tekevä."
"varmasti luottaen siihen, että hän, joka on alkanut teissä hyvän työn, -
on sen täyttävä Kristuksen Jeesuksen päivään saakka."
Jos todella ymmärrät, miten paljon Jumala rakastaa, se voittaa pelon.
Kun Herra näytti minulle, että olin käynyt laiskaksi -
ja että pelkäsin epäonnistuvani, jos alkaisin tavoitella näkyäni, -
ongelma oli, etten keskittynyt siihen, miten paljon Hän minua rakasti.
Jumala ei pyytänyt minua tekemään mitään, mikä vahingoittaisi minua.
Jumala haluaa tehdä vain hyvää.
Minun piti muistuttaa itseäni siitä, miten uskollinen Jumala oli ollut.
Lepäsin Hänen rakkaudessaan ja olin taas valmis ottamaan riskejä, -
sillä tiedän, että Jumala on kanssani. Hän ei koskaan jätä tai hylkää minua.
Sama pätee sinuun. Jumala rakastaa sinua.
Jos se, mitä tavoittelet, on Jumalan antama näky, -
Jumala antaa sinulle voitelun, jotta voit toteuttaa sen.
Lepää Hänen täydellisessä rakkaudessaan, ja se karkottaa pelon.
Näin lakkaat rajoittamasta Jumalaa. Tämä on voimallinen asia.
Uskon, että Jumala puhuu nyt kauttani monille teistä katsojista.
En vain kerro, mitä Jumala on puhunut minulle. Tämä on sinullekin.
Älä ota sitä vain minun sananani, vaan Herran Sanana, mikä se onkin.
Se tulee muuttamaan elämäsi.
Kiitos, ystävät ja yhteistyökumppanit. Sijoituksenne Andrew'n työhön -
ja Charis-raamattukouluun tuottaa opetuslapsia eri puolilla maailmaa.
Vuonna 2005 Jeff Nakkula asui Michiganissa ja alkoi katsoa -
Andrew Wommackin ohjelmia.
Katsoin ohjelmia ja tilasin opetuksia.
Pian lähdin hänen raamattukouluunsa.
Samana vuonna Autumn Dill osallistui seminaariin Tennesseessä.
Vanhempani soittivat ja kysyivät, -
lähtisinkö Andrew Wommackin seminaariin Alabamaan.
Sain Pyhän Hengen kasteen ja tiesin, että Charis olisi seuraava askel.
Raamattukoulussa Jumala kutsui heidät molemmat palvelutyöhön.
Jeff ja Autumn auttoivat ystäviä lähetystyössä ja tapasivat usein.
Jumala johdatti heidät yhteen, ja he menivät naimisiin.
Suhteemme eteni nopeasti. Hän kävi usein luonani farmilla.
Olin valmis menemään naimisiin. En halunnut olla hänestä erossa.
Häämatkan jälkeen he kokivat kutsun Intiaan ja lähtivät saman tien.
Molemmat halusivat levittää evankeliumia median kautta.
Nyt Jeff ja Autumn ovat opettajia Charis-koulun medialinjalla.
He opettavat opiskelijoita käyttämään mediaa tehokkaasti työssään.
Andrew Wommackin työ ja Charis-raamattukoulu -
ovat muuttaneet ihmisiä ja maailmaa 20 vuotta. Lisätietoa nettisivuiltamme.
Andrew'n opetus "Älä rajoita Jumalaa" on saatavana kirjana.
Se on saatavana myös työkirjana, -
joka sopii pienryhmille, pyhäkouluun sekä itsenäiseen opiskeluun.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Opetus on saatavana myös CD- ja DVD-levyillä 19 punnalla.
Saat kirjan tai levyjen mukana myös Älä rajoita Jumalaa -tarran.
Tämän staattisen tarran voi kiinnittää vaikka peiliin, ja se muistuttaa, -
ettemme rajoittaisi Jumalaa ajattelemalla liian pienesti.
Saat tämän tarran ilmaiseksi myös nettisivujemme kautta.
Jos haluat enemmän kuin yhden tarran, ne maksavat punnan kappale.
Koko opetussarjan voi ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Sarjan kolmannessa osassa puhutaan riskien pelkäämisestä.
Se on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit tilata materiaaleja puhelimitse arkisin klo 7:30―17 (GMT).
Palvelunumeromme näkyvät ruudulla.
Muista maatunnus, jos soitat Ison-Britannian ulkopuolelta.
Ota yhteyttä jo tänään!
Vetäydy vuorille ja valmistaudu menemään eteenpäin Andrew'n -
ja muiden kanssa vuoden 2015 miesten konferenssissa.
Voimallinen ylistys, voideltu opetus ja yhteys -
rohkaisevat sinua toteuttamaan Jumalan suunnitelman elämääsi.
Ilmoittaudu ruudulla näkyvän osoitteen kautta.
Miehet, valmistautukaa etenemään Hengessä!
Suomennos: Anni Lähteenmäki